Elena Martínez recorda a PSOE-EU-Compromís que “mai s’ha invertit tant com ara en polítiques socials”
10/01/2015

# Elena Martínez recorda a PSOE-EU-Compromís que “mai s’ha invertit tant com ara en polítiques socials”

[![Imatge del minut de silenci guardat a l’inici del ple](/images/noticias/2015/01/minuto_silencio.jpg)](/images/noticias/2015/01/minuto_silencio.jpg)

10.01.2015

L’alcaldessa agraeix les propostes “en positiu” però demanda a l’oposició que “aparque l’electoralisme fins al mes de maig”

El Saló de Plens de l’Ajuntament de Paterna ha acollit hui el debat sobre l’Estat de la Vila en què els distints grups municipals han tingut l’oportunitat de mostrar el seu parer sobre la gestió que es desenrotlla en el municipi. El ple s’ha iniciat amb un minut de silenci a petició de l’alcaldessa en memòria de les víctimes assassinades en l’atac patit pel setmanari ‘Charlie Hebdo’ i posteriorment en un supermercat de París. L’alcaldessa ha indicat la importància de “defendre la llibertat d’expressió com a part indissoluble de la democràcia davant de qualsevol atac vinga d’on vinga”.

L’alcaldessa de Paterna Elena Martínez, ha “agraït totes les propostes que ajuden a millorar el nostre poble i que vinguen a aportar solucions”, però al mateix temps ha mostrat la seua decepció perquè “en el debat de hui hem assistit per part dels grups de l’oposició a una lectura de la realitat en clau purament electoralista i això no m’interessa”. L’alcaldessa ha recordat que els grups de l’oposició van refusar acceptar responsabilitats de govern quan se'ls va oferir a principi de legislatura (Regidoria de Control Pressupostari, Dependència, Ocupació) i que “ara a pesar que vostés ja s’estan posant les medalles i es veuen en el pròxim govern, el poble encara ha de parlar”. Martínez ha reiterat que “fem el que es puga sense prometre res que no vaja a complir, però les dades demostren que invertim més que mai en la protecció de les famílies més desfavorides, avançant el cobrament de la Renda Garantida de Ciutadania, duplicant les Ajudes Socials, abaixant l’IBI, augmentant les beques escolars, millorant la gestió municipal i també som el govern que ha recuperat la gestió pública d’una trentena de serveis que PSOE-EU havia privatitzat”.

En este sentit la portaveu María Villajos ha precisat que “estem fent la gestió més social que mai s’ha realitzat a Paterna perquè així ho requereix el moment que estem vivint”. Villajos va posar de manifest dades contrastables com la Inversió en plans d’ocupació de 700.000 euros en 2014 que ha ajudat a rebaixar la taxa de desocupació en 500 persones en l’últim any mitjançant tallers d’ocupació, programes de qualificació professional i programes formatius. També va recordar que les Ajudes Econòmiques Individualitzades han superat els 900.000 euros en 2014, xifra mai aconseguida i duplicant-se des de 2007, com també s’han duplicat les beques escolars que aconsegueixen els 600.000 euros i 824 beneficiaris. Villajos ha recordat que el pressupost global de Serveis Socials supera els 2’4 milions d’euros. La portaveu ha recordat per un altre costat que “este equip de govern ha aconseguit la descentralització de l’atenció sanitària, amb els consultoris de Lloma Llarga, Campament, centre de Salut de la Canyada, ampliació del de la Coma, Centre d’Especialitats de Paterna, SAMU 24 hores i unitat de control del Sintrom. També ha recordat la construcció del col•legi de Lloma Llarga, així com l’Institut de la Coma, o els més de 20 milions d’euros en inversions de la xarxa de sanejament. La portaveu ha afegit que “hem posat en marxa la Casa de la Joventut, hi ha més usuaris dels serveis esportius, hem ajudat al comerç local, i ha recordat a manera d’exemple que “durant el govern PSOE-EU un hostaler pagava 136 euros per ocupació de la via pública i ara abona 36 euros pel mateix espai”. Quant a gestió econòmica la portaveu popular ha recordat que “no som un municipi morós, paguem a 30 dies, i ens hem fet càrrec de més d’11 milions d’euros en expropiacions que degueren fer-se abans de 2007; hem abaixat l’IBI per segon any consecutiu i facilitat el pagament d’impostos en 12 mesos. “Tot açò no ho tenia Paterna quan vostés governaven”, ha recordat Villajos qui ha reconegut que “a pesar d’això no estem satisfets i continuem treballant per a millorar Paterna igual que des del primer dia en el govern”.

![ Imatge del minut de silenci guardat a l’inici del ple](/images/noticias/2015/01/minuto_silencio.jpg)

L’alcaldessa agraeix les propostes “en positiu” però demanda a l’oposició que “aparque l’electoralisme fins al mes de maig”

El Saló de Plens de l’Ajuntament de Paterna ha acollit hui el debat sobre l’Estat de la Vila en què els distints grups municipals han tingut l’oportunitat de mostrar el seu parer sobre la gestió que es desenrotlla en el municipi. El ple s’ha iniciat amb un minut de silenci a petició de l’alcaldessa en memòria de les víctimes assassinades en l’atac patit pel setmanari ‘Charlie Hebdo’ i posteriorment en un supermercat de París. L’alcaldessa ha indicat la importància de “defendre la llibertat d’expressió com a part indissoluble de la democràcia davant de qualsevol atac vinga d’on vinga”.

L’alcaldessa de Paterna Elena Martínez, ha “agraït totes les propostes que ajuden a millorar el nostre poble i que vinguen a aportar solucions”, però al mateix temps ha mostrat la seua decepció perquè “en el debat de hui hem assistit per part dels grups de l’oposició a una lectura de la realitat en clau purament electoralista i això no m’interessa”. L’alcaldessa ha recordat que els grups de l’oposició van refusar acceptar responsabilitats de govern quan se'ls va oferir a principi de legislatura (Regidoria de Control Pressupostari, Dependència, Ocupació) i que “ara a pesar que vostés ja s’estan posant les medalles i es veuen en el pròxim govern, el poble encara ha de parlar”. Martínez ha reiterat que “fem el que es puga sense prometre res que no vaja a complir, però les dades demostren que invertim més que mai en la protecció de les famílies més desfavorides, avançant el cobrament de la Renda Garantida de Ciutadania, duplicant les Ajudes Socials, abaixant l’IBI, augmentant les beques escolars, millorant la gestió municipal i també som el govern que ha recuperat la gestió pública d’una trentena de serveis que PSOE-EU havia privatitzat”.

En este sentit la portaveu María Villajos ha precisat que “estem fent la gestió més social que mai s’ha realitzat a Paterna perquè així ho requereix el moment que estem vivint”. Villajos va posar de manifest dades contrastables com la Inversió en plans d’ocupació de 700.000 euros en 2014 que ha ajudat a rebaixar la taxa de desocupació en 500 persones en l’últim any mitjançant tallers d’ocupació, programes de qualificació professional i programes formatius. També va recordar que les Ajudes Econòmiques Individualitzades han superat els 900.000 euros en 2014, xifra mai aconseguida i duplicant-se des de 2007, com també s’han duplicat les beques escolars que aconsegueixen els 600.000 euros i 824 beneficiaris. Villajos ha recordat que el pressupost global de Serveis Socials supera els 2’4 milions d’euros. La portaveu ha recordat per un altre costat que “este equip de govern ha aconseguit la descentralització de l’atenció sanitària, amb els consultoris de Lloma Llarga, Campament, centre de Salut de la Canyada, ampliació del de la Coma, Centre d’Especialitats de Paterna, SAMU 24 hores i unitat de control del Sintrom. També ha recordat la construcció del col•legi de Lloma Llarga, així com l’Institut de la Coma, o els més de 20 milions d’euros en inversions de la xarxa de sanejament. La portaveu ha afegit que “hem posat en marxa la Casa de la Joventut, hi ha més usuaris dels serveis esportius, hem ajudat al comerç local, i ha recordat a manera d’exemple que “durant el govern PSOE-EU un hostaler pagava 136 euros per ocupació de la via pública i ara abona 36 euros pel mateix espai”. Quant a gestió econòmica la portaveu popular ha recordat que “no som un municipi morós, paguem a 30 dies, i ens hem fet càrrec de més d’11 milions d’euros en expropiacions que degueren fer-se abans de 2007; hem abaixat l’IBI per segon any consecutiu i facilitat el pagament d’impostos en 12 mesos. “Tot açò no ho tenia Paterna quan vostés governaven”, ha recordat Villajos qui ha reconegut que “a pesar d’això no estem satisfets i continuem treballant per a millorar Paterna igual que des del primer dia en el govern”.